ANC 'beskerm' Ramaphosa oor Zim-vlug | Maroela Media
Die DA sê Donderdag se gesamentlike parlementsitting is 'n laaste poging van pres. Cyril Ramaphosa om vrae én aanspreeklikheid oor 'n ANC-afvaardiging se onlangse omstrede vlug na Zimbabwe te probeer omseil.
Cathlene Labuschagne, DA-leier in die Nasionale Raad van Provinsies (NRP), sê Ramaphosa sou Donderdag vrae daar beantwoord het tydens 'n sessie wat reeds 'n maand lank geskeduleer is.
Sy sê dit lyk of die presidensie en die parlement nou saamwerk om die mondelingse vraesessie te probeer uitstel nadat hulle die vrae gesien het.
"Die voorsittende beamptes van die parlement het die president se oproep vir 'n gesamentlike sitting aanvaar en die duidelike konflik wat dit op die parlementêre program gaan hê, geïgnoreer."
Labuschagne sê ten spyte van vrae daaroor kon daar geen besliste antwoord gegee word vir wanneer 'n nuwe mondelingse vraesessie met die president geskeduleer kan word nie. Sy sê ten spyte van verskeie alternatiewe datums wat voorgestel is, wou die ANC nie enige daarvan aanvaar nie.
Sy sê dit is duidelik dat die ANC nou saamstaan om te keer dat die waarheid oor die vlug aan die lig gekom.
Die minister van verdediging, Nosiviwe Mapisa-Nqakula, het Zimbabwe verlede maand op 'n amptelike reis besoek – maar ook 'n afvaardiging ANC-lede 'n saamrygeleentheid op 'n straler van die lugmag wat vir die reis gebruik is, gegee. Dit het 'n herrie veroorsaak. Die minister is onder meer met drie maande van haar salaris beboet en die ANC het onderneem om sy gedeelte van die reiskoste terug te betaal.
Labuschagne sê dit is duidelik dat Ramaphosa nie met "nog 'n skandaal van sy administrasie" gekonfronteer wil word nie. "'n Mens word herinner aan die tyd twee jaar gelede toe hy vir die parlement gelieg het oor sy seun se betrokkenheid by Bosasa," het sy gesê.
"Die gesamentlike sitting is niks anders as 'n manier om te keer dat die president aanspreeklikheid aanvaar nie en hom toe te laat om groot te praat oor planne om oënskynlik Suid-Afrika se ekonomie te red nie – 'n ekonomie wat gebroke is danksy niemand anders as die nasionale ANC-regering weens sy rampspoedige en onlogiese afsonderingstyd nie," sê Labuschagne.
Die DA sê hy gaan aan Ramaphosa se kantoor skryf om 'n afskrif van sy skedule vir die volgende week te vra en vas te stel of Ramaphosa werklik te besig om 'n gesamentlike sitting en 'n mondelingse sessies in dieselfde week by te woon.
"Die waarheid gaan uitkom, of die ANC en Ramaphosa nou daarvan hou of nie."
Rampokkers..dis wat hulle is… mens was nie verniet in die tronk nie…daar was n rede…. mens kan sien hoe als verval het in korrupsie en diefstal… Cyril you and people… messed up SA big time, beyond repair… All have mater degrees in Corruption and Lootinf tax payers money… Have you no shame?
Net soos wat hulle Ace en Zuma beskerm nog net die naïewes en die DA wat glo dat hulle vervolg Sal word
The anc & their comrades laugh all day, every day, all the way to the bank, while the DA are hanging around the airport in great anticipation for an excellent outcome.
Nee wat DA.Regtig julle behoort nou al na 26 jaar te weet dat die ANC julle aflag al die pad bank toe.Die regering ken net een taal en dit is ongelukkig geweldadig soos wat ons in Senekal gesien het.So vergeet van julle briefies,praatjies en drygemente.Die klomp weet julle is net speel speel..